b'\n_START_ARTICLE_\nGeotermalna energija\n_START_PARAGRAPH_\nGeotermalna energija je vir energije, ki nastaja zaradi vro\xc4\x8de zemeljske notranjosti._NEWLINE_V nekaterih delih sveta, na primer na Islandiji so koli\xc4\x8dine geotermalne energije, ki dose\xc5\xbee povr\xc5\xa1ino, ob\xc4\x8dutno ve\xc4\x8dje kot drugod in se jo da neposredno uporabljati za ogrevanje hi\xc5\xa1. V drugih dr\xc5\xbeavah ogrevajo stanovanja z vro\xc4\x8do vodo iz vrtin, ki segajo od 2000 do 3000 m globoko._NEWLINE_Najve\xc4\x8dje rezerve geotermalne energije so vsekakor globlje, pri okoli 6000 m globine. Ker so kamnine v tej globini suhe, je te\xc5\xbeje in dra\xc5\xbeje iz\xc4\x8drpati toploto, ker je potrebno najprej shraniti vodo._NEWLINE_Problem izrabe geotermalne energije predstavljajo visoki zagonski stro\xc5\xa1ki. Tudi vzdr\xc5\xbeevalni stro\xc5\xa1ki zaradi rje niso zanemarljivi.\n_START_SECTION_\nPrednosti\n_START_PARAGRAPH_\nGeotermalna energija ima \xc5\xa1tevilne prednosti pred tradicionalnimi viri energije, ki temeljijo na fosilnih gorivih. Najve\xc4\x8dja prednost geotermalne energije je, da je \xc4\x8dista in varna za okolje. Metoda se uporablja za pridobitev elektri\xc4\x8dne energije in ne proizvaja \xc5\xa1kodljivih emisij v okolje. Z uporabo geotermalne energije se zmanj\xc5\xa1uje uporaba fosilnih goriv, zaradi tega se zmanj\xc5\xa1ujejo tudi emisije toplogrednih plinov._NEWLINE_Druga prednost so zaloge energije, ki so na razpolago. Zaloge geotermalne energije so prakti\xc4\x8dno neiz\xc4\x8drpne._NEWLINE_Geotermalne elektrarne zavzamejo malo prostora za razliko od na primer hidroelektrarn. Geotermalne elektrarne so zgrajene neposredno na viru energije in okolici zlahka oddaja toploto in elektri\xc4\x8dno energijo. Poleg majhnega zasedanja prostora so tak\xc5\xa1ne elektrarne zelo zanesljive._NEWLINE_Geotermalna energija je zanesljiva, ker ni odvisna od vremenskih vplivov, za razliko od hidroelektrarn, ki so odvisne od koli\xc4\x8dine vode na voljo. Solarni sistem ne zmore delati pono\xc4\x8di in je odvisen od vremenskih pogojev. Elektri\xc4\x8dna energija se lahko iz geotermalnih virov proizvaja 24 ur na dan.\n_START_SECTION_\nPomanjkljivosti\n_START_PARAGRAPH_\nNajve\xc4\x8dja pomanjkljivost je, da ni veliko krajev, ki so primerni za geotermalno energijo in primerni za gradnjo geotermalnih elektrarn. Najbolj\xc5\xa1e lokacije so tiste, ki imajo dovolj vro\xc4\x8de zemeljske stene do globine primerene za vrtanje in da so dovolj mehke._NEWLINE_Geotermalne energije ni mogo\xc4\x8de preva\xc5\xbeati, zato se uporablja samo za ogravanje hi\xc5\xa1 v okoli\xc5\xa1kih mestih in za proizvodnjo elektri\xc4\x8dne energije._NEWLINE_Problem pri uporabi je spro\xc5\xa1\xc4\x8danje snovi in plinov globoko iz zemlje, ki so lahko \xc5\xa1kodljivi, ko pridejo na povr\xc5\xa1je. Najbolj nevaren je vodikov sulfid, ki je zelo koroziven in zelo te\xc5\xbeko ga je pravilno razpolagati.\n_START_SECTION_\nPotencial\n_START_PARAGRAPH_\nPotencial geotermalne energije je ogromen, saj je 50000 krat ve\xc4\x8d energije, kot pa se lahko pridobi iz naftnih goriv in zemeljski plinov po vsem svetu. Geotermalni viri se nahajajo v razli\xc4\x8dnih globinah, iz plitve povr\xc5\xa1ine do ve\xc4\x8d kilometrov globokih hranilnikov tople vode in pare, in se lahko privede do povr\xc5\xa1ine in izkoristi. V naravi se geotermalna energija najve\xc4\x8dkrat pojavi kot vulkan, izvir tople vode ali gejzirja. V nekaterih dr\xc5\xbeavah, se geotermalna energija uporablja \xc5\xbee tiso\xc4\x8dletja v obliki zdravili\xc5\xa1\xc4\x8d._NEWLINE_Vendar se razvoj znanosti ni omejil le na podro\xc4\x8dje medicinske uporabe geotermalne energije, ampak se je geotermalna energija usmerila v proces pridobivanja elektri\xc4\x8dne energije, ogrevanja domov in industrijskih obratov._NEWLINE_Ocenjuje se, da toplotni tok iz notranjosti Zemlje do povr\xc5\xa1ja zna\xc5\xa1a 42 TW. Do tega pride 8 TW iz zemljine skorje, ki predstavlja le 2% celotnega obsega, ampak je bogata z radioaktivnimi izotopi, 32,3 TW iz pla\xc5\xa1\xc4\x8da 82%, in le 1,7 TW iz jedra predstavlja 16% obseg, vendar ni izotopov. Vsa geotermalna energija na Zemlji bi se lahko ocenila na 12,6 \xc3\x97 10 24 MJ, in skorje Zemlje na 5,4 \xc3\x97 10 21 MJ. Vsekakor bi se lahko,samo le en majhen del vsega tega dobro izkoristil._NEWLINE_Svetovni geotermalni potencial je torej ogromen, skoraj 35 milijard krat ve\xc4\x8dji od zneska sedanje potrebe po energiji, vendar se le zelo majhen del da lahko u\xc4\x8dinkovito izkoristiti, predvsem do globine 5000 m.\n_START_SECTION_\nUporaba\n_START_PARAGRAPH_\nGeotermalna energija se lahko uporablja za proizvodnjo elektri\xc4\x8dne energije v geotermalnih elektrarn, sistem daljinskega ogrevanja v stanovanjskih obmo\xc4\x8djih, ogrevanje rastlinjakov._NEWLINE_Ogrevanje objekta in izkori\xc5\xa1\xc4\x8danje geotermalne energije v procesu pridobivanja elektri\xc4\x8dne energije, ni edini na\xc4\x8din za uporabo te energije. Geotermalna energija se lahko uporablja tudi za druge namene, kot na primer pri proizvodnji papirja in pasterizacija mleka, bazeni, v procesu su\xc5\xa1enja lesa in volne, \xc5\xbeivinoreja, in za mnoge druge namene.\n_START_SECTION_\nOgrevanje\n_START_PARAGRAPH_\nGeotermalna energija se je \xc5\xbee v \xc4\x8dasu rimskega cesarstva uporabljala za ogrevanje stavb._NEWLINE_V zadnjih letih se geotermalna energija uporablja za ogrevanje oz. za ogrevanje in hlajenje z uporabo toplotne \xc4\x8drpalke. Tak\xc5\xa1ni geotermalni sistemi so lahko sposobni prena\xc5\xa1ati toploto iz tal in v tla z minimalno porabo energije. Tudi z visokimi za\xc4\x8detnimi stro\xc5\xa1ki, se nalo\xc5\xbeba relativno hitro povrne. Ne onesna\xc5\xbeujejo okolje in so eden od najbolj u\xc4\x8dinkovitih sistemov za ogrevanje in hlajenje._NEWLINE_Najvi\xc5\xa1ji geotermalni sistem, ki se uporablja za ogrevanje se nahaja v islandskem glavnem mestu Reykjaviku, kjer skoraj vse stavbe uporabljajo geotermalno energijo._NEWLINE_Geotermalna energija se uporablja v kmetijstvu za pove\xc4\x8danje donosa. Voda iz geotermalnih rezervoarjev se uporablja za ogrevanje rastlinjaka za pridelavo cvetja in zelenjave. Z ogrevanjem tople grede se ne upo\xc5\xa1teva samo segrevanje zraka, vendar pa se segrevajo tudi tla, na katerem rastejo rastline.\n_START_SECTION_\nGeotermalna energija v svetu\n_START_PARAGRAPH_\nGeotermalna energija se izkori\xc5\xa1\xc4\x8da v ve\xc4\x8d dr\xc5\xbeavah na svetu: Islandija, Zdru\xc5\xbeene dr\xc5\xbeave Amerike, Italija, Nem\xc4\x8dija, Francija, Litva, Nova Zelandija, Mehika, Nikaragva, Costa Rica, Rusija, Slovenija, Indonezija, Ljudska republika Kitajska, Japonska.'